Johannes Evensen Hummelsund

Johannes Martin Evensen Hummelsund (født 8. august 1897, død 26. april 1987) var en norsk los, politiker og lokalhistoriker. Han giftet seg i 1921 med Anne Nilsine Toft.

Hummelsund ble først kjent som mannen som loset skipet til Adolf Hitler da denne i 1934 gjestet Hardangerfjorden med skipet «Deutschland». 13. april 1934 loset Hummelsund slagskipet fra Marsteinen inn til Odda og Ulvik, og deretter ut til Leirvik på Stord.To loser, to fjorder Arkivverket I starten av den tyske okkupasjonen var han aktiv i Stein-organisasjonen som ble infiltrert, og mange arrestert. Hummelsund ble hentet til forhør i Bergen 2. oktober 1941, men under ransakingen av hjemmet hans ble det funnet bilder av og avisartikler om Deutschland og andre tyske skip han hadde loset. Gestaposjefen i Bergen, Hauptsturmführer Johann Behrens som våren 1942 ble skutt og drept i Telavåg,<ref>[https://digitaltmuseum.no/011085439916/telavag Telavåg Digitalt museum]</ref> syntes det ble for ille å gå videre med saken når mannen hadde loset og hilst på Hitler. Dermed ble Hummelsund løslatt.Christopher John Harris: «Hitler i Norge 1934» (s. 42-43), Bergensposten august 2005

Etter andre verdenskrig var Hummelsund ordfører i Sund kommune i perioden 1946 til 1951.Arkivkatalogen for Sund kommune Interkommunalt arkiv Hordaland Han ble dermed også sentral i gjenoppbyggingen av Telavåg, tettstedet som ble jevnet med jorden under krigen.Beretning om gjenreisingsarbeidet i Telavåg I 1947 tok han imot daværende kronprins Olav på omvisning, og året etter kom også kong Haakon for å se på gjenreisingen av kystbygden.

Senere har Hummelsund levert betydningsfulle bidrag som lokalhistoriker.Signatur: A-2848.002 Arkiv: MA 002. Bergen  kommune. Okkupasjonshistoriekomiteen II.  Bergen Byarkiv

Sønnen Even Johannes Evensen var også los ved Viksøy losstasjon, og han ble senere også ordfører i kommunen.Austevoll feirar 125 år som eigen kommune Ove Trelleviks blogg

 Bibliografi 
 Bygdebok for Sund'' (1970)

 Referanser 




Kategori:Ordførere i Sund
Kategori:Personer fra Sund kommune
Kategori:Norske lokalhistorikere
Kategori:Fødsler i 1897
Kategori:Dødsfall i 1987